**„ინფორმაციული და საკომუნიკაციო ტექნოლოგიები“ სასკოლო სახელმძღვანელოს**

**ავტორთა შეთანხმება**

თბილისი 12 აგვისტო 2017 წელი

ამ შეთანხმებაზე ხელმომწერნი **ნინო მარღიშვილი – 01014003274**, **ზაქარია ქარსაულიძე –01034000696**, **თამარ ლოსაბერიძე**, **ლალი გიგაური** (შემდგომში თანაავტორები) ვადასტურებთ, რომ სრულად ვეთანხმებით და დავიცავთ იმ პირობებს და წესებს რაც ამ შეთანხმებაშია წარმოდგენილი. რომელიმე თანაავტორის მიერ ამ შეთანხმების დარღვევის შემთხვევაში, თანაავტორთა დანარჩენ წევრებს აქვთ სრული უფლება აღნიშნული დოკუმენტი გამოიყენონ სამართლებრივი ნორმების შესაბამისად.

**შეთანხმების საგანი**

შეთანხმების საგანს წარმოადგენს სასკოლო გრიფირებული სახელმძღვანელოები:

* „ინფორმაციული და საკომუნიკაციო ტექნოლოგიები V კლასი“;
* „ინფორმაციული და საკომუნიკაციო ტექნოლოგიები VI კლასი“;
* „მასწავლებლის წიგნი V-VI კლასებისთვის“;
* მასწავლებლის წიგნზე თანდართული ელექტრონული რესურსი.

ყველა ამ რესურსის ერთობლივად აღნიშვნისთვის ამ დოკუმენტში გამოყენებულია სიტყვა „სახელმძღვანელო“.

 **თანაავტორები ვთანხმდებით შემდეგზე:**

1. სახელმძღვანელო და მასში გამოყენებული რესურსები ეკუთვნის ყველა თანაავტორს თანაბრად, არც ერთ მათგანს არ აქვს უპირატესი ავტორობის უფლება;
2. მიუხედავად სახელმძღვანელოს თანაავტორების თანაბარი საავტორო უფლებებისა სახელმძღვანელოზე თანაავტორთა დაწერის თანმიმდევრობა არის შემდეგი: ნინო მარღიშვილი, ზაქარია ქარსაულიძე, თამარ ლოსაბერიძე. სახელმძღვანელოზე არ ეწერება ერთი თანაავტორი – ლალი გიგაური, მანამ სანამ მას არ მიეცემა ამის იურიდიული უფლება;
3. არც ერთ თანაავტორს არ აქვს უფლება სახელმძღვანელოში გამოყენებული რესურსი, (თუნდაც ერთი სტრიქონი) გამოიყენოს დამოუკიდებელი კომერციული მოგების მიღების მიზნით, თუ არ მიიღო წერილობითი ნებართვა დანარჩენი თანაავტორებისგან. ასეთი სურვილის გაჩენის შემთხვევაში თანაავტორი ვალდებულია საქმის კურსში ჩააყენოს დანარჩენი თანაავტორები და წერილობითი შეთანხმება გააფორმოს გამოყენების პირობაზე, თუ შეთანხმება ვერ მოხერხდა, თანაავტორს არ აქვს უფლება გამოიყენოს რესურსი კომერციული მოგების მიღების მიზნით;
4. სახელმძღვანელოს გაყიდვებიდან მიღებული ჰონორარი (როგორც კერძო, ისე საჯარო სკოლებისთვის) თანაავტორებს შორის ნაწილდება თანაბრად;
5. სახელმძღვანელოს შემდგომი განვითარებისთვის გასაწევ ხარჯებთან და სამუშაოებთან დაკავშირებით, თანაავტორები თანხმდებიან და იღებენ ერთობლივ გადაწყვეტილებას;
6. თუ თანაავტორი უარს აცხადებს სამინისტროს მიერ მოთხოვნილ, სახელმძღვანელოების შემდგომ რედაქტირებაში ჩართულობაზე, დანარჩენ თანაავტორებს აქვთ სრული უფლება რედაქტირება განახორციელონ მის გარეშე. თანაავტორი რომელიც მონაწილეობას არ მიიღებს სახელმძღვანელოების შემდგომ რედაქტირებაში, მისი ჰონორარი განისაზღვრება შემდეგნაირად:

$$\frac{y}{100\%}\*(100\%-x)$$

სადაც *x* არის სახელმძღვანელოების განახლებული ოდენობა პროცენტულად, ხოლო y არის თანაავტორის მიერ წინა რედაქციის გაყიდვებიდან მიღებული პროცენტული შემოსავალი;

1. შეთანხმება შექმნილია 4 თანაბარი იურიდიული ძალის მქონე ეგზემპლიარად და ძალაშია აღნიშნული შეთანხმების განახლებამდე;
2. შეთანხმების განახლება და მასში ცვლილებების შეტანა შესაძლებელია მხოლოდ ყველა თანაავტორის თანხმობის შემთხვევაში. შეთანხმების განახლების შემთხვევაში, მისი წინა ვერსია ძალადაკარგულად ცხადდება.

ხელმოწერა:

ნინო მარღიშვილი

ზაქარია ქარსაულიძე

თამარ ლოსაბერიძე

ლალი გიგაური